Nikola Milenković
Nikola Milenković (serbia kirillitsas Никола Миленковић; sündinud 12. oktoobril 1997 Belgradis) on Serbia jalgpallur, kes mängib kaitsjana Itaalia kõrgliiga klubis Fiorentina ja Serbia jalgpallikoondises. Ta alustas klubikarjääri Serbia klubis Partizan, mille meeskonnas debüteeris ta Serbia kõrgliigas hooajal 2015–16. Hooajal 2016–17 tuli ta klubiga Serbia meistriks. 2017. aasta suvel liitus ta Fiorentinaga. Üleminekusumma oli umbes 5,1 miljoni eurot. Serbia jalgpallikoondises tegi Milenković debüüdi 29. septembril 2016 sõprusmängus Katari vastu. Koondisekarjääri esimese värava lõi ta 7. septembril 2019 EM-i valikmängus Portugali vastu. Ta kuulus Serbia koondisse 2018. aasta maailmameistrivõistlustel.